CELEX: 32004D0825
Language: hu
Date: 2004-11-29 00:00:00
Title: 2004/825/EK: A Bizottság határozata (2004. november 29.) a Romániából származó lófélék behozatalára vonatkozó védőintézkedésekről (az értesítés a B(2004) 4440. számú dokumentummal történt)EGT vonatkozású szöveg

3.12.2004   
            
            
               HU
            
            
               Az Európai Unió Hivatalos Lapja
            
            
               L 358/18
            
         
      A BIZOTTSÁG HATÁROZATA
   
   (2004. november 29.)
   a Romániából származó lófélék behozatalára vonatkozó védőintézkedésekről
   (az értesítés a B(2004) 4440. számú dokumentummal történt)
   (EGT vonatkozású szöveg)
   (2004/825/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a harmadik országokból a Közösségbe behozott állatok állategészségügyi ellenőrzésére irányadó elvek megállapításáról, valamint a 89/662/EGK, a 90/425/EGK és a 90/675/EGK irányelv módosításáról szóló, 1991. július 15-i 91/496/EGK tanácsi irányelvre (1) és különösen annak 18. cikke (7) bekezdésére,
   mivel:
   
               (1)
            
            
               A lófélék mozgására és harmadik országból történő behozatalára irányadó állategészségügyi feltételekről szóló, 1990. június 26-i 90/426/EGK tanácsi irányelv (2) többek között meghatározza a lófélék kategóriáit és az azonosítási követelményeket.
            
         
               (2)
            
            
               A Bizottság elfogadta a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról szóló, 2004. január 6-i 2004/211/EK határozatot (3).
            
         
               (3)
            
            
               A fenti jegyzéknek megfelelően a tagállamok a 92/260/EK bizottsági határozat (4) szerint a törzskönyvezett lovak ideiglenes behozatalára, a 93/195/EGK határozat (5) szerint a törzskönyvezett lovak ideiglenes kivitele utáni újrabehozatalra, a 93/196/EGK határozat (6) szerint a vágásra szánt lófélék behozatalára és a 93/197/EGK határozat (7) szerint a törzskönyvezett, valamint a tenyésztésre és termelésre szánt lófélék behozatalára a „B” higiéniai csoportba besorolt országok számára előírt feltételek teljesülése esetén a Romániából származó lófélék minden kategóriájának behozatalát engedélyezik.
            
         
               (4)
            
            
               A 93/197/EGK határozat előírja az egyes, „B” higiéniai csoportba besorolt országból származó lófélék behozatala esetére, hogy az egészségügyi vizsgálatot a rendeltetési tagállam által jóváhagyott laboratóriumokban kell elvégezni.
            
         
               (5)
            
            
               Az 1994. július 13-i 94/467/EK bizottsági rendelet a 91/496/EGK irányelv (8) 9. cikkének (1) bekezdése c) pontjának értelmében egészségügyi garanciákat állapít meg a lófélék egyik harmadik országból a másikba történő szállítására.
            
         
               (6)
            
            
               A 93/623/EGK bizottsági határozat módosításáról, és a tenyésztésre és termelésre szánt lófélék megjelöléséről szóló, 1999. december 22-i 2000/68/EK bizottsági határozat (9), előírja, hogy a lóféléket – különösképpen a vágóhídra történő – szállításuk során azonosító okmány kísérje.
            
         
               (7)
            
            
               Az Élelmiszerügyi és Állategészségügyi Hivatal számos utólagos romániai küldetése, valamint a tagállamok által a jóváhagyott állategészségügyi határállomásokon végrehajtott ellenőrzések ismétlődő hiányosságokra mutattak rá azon feltételeket illetően, amelyek értelmében a Romániából származó lóféléket a tagállamokba történő exportra előkészítik, és a rendeltetési helyre szállítják. E hiányosságokat a jelentésekben tett ajánlások nem orvosolták.
            
         
               (8)
            
            
               Ezért tehát a Romániából származó vágólovak, valamint a tenyésztésre és termelésre szánt lófélék behozatalára vonatkozóan egyedi rendszert meghatározó védőintézkedések elfogadása által szükséges a közösségi lóállomány egészségének megőrzése és a tagállamok területén a lófélék jóllétének biztosítása érdekében elfogadott intézkedések, valamint az ellenőrző intézkedések megerősítése.
            
         
               (9)
            
            
               A kibocsátott bizonyítványoknak a romániai központi illetékes hatóság általi záradékolása megerősíti a különösen a 90/426/EGK irányelv 12. cikke (2) bekezdésének d) pontja értelmében nyújtott biztosítékokat.
            
         
               (10)
            
            
               A lófélék hatékonyabb azonosítása és a Romániából a Közösségbe importált lófélék a rendeltetési tagállam által jóváhagyott laboratóriumokban történő vizsgálata szintén hozzájárul a behozatali rendszer előírásainak pontos betartásához.
            
         
               (11)
            
            
               A helyzet nyomon követése érdekében és az intézkedések visszavonására való tekintettel szükséges, hogy a jóváhagyott állategészségügyi határállomásokon vagy a rendeltetési tagállamban történő tartózkodás során végrehajtott vizsgálatok eredményeiről rendszeres tájékoztatás történjen.
            
         
               (12)
            
            
               Az e határozatban hozott intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A tagállamok betiltják a Romániából származó vagy érkező lófélék behozatalát, kivéve ha e határozat másképpen nem rendelkezik.
   (2)   Az (1) bekezdésben említett tilalmat a következő esetekben nem kell alkalmazni:
   
               —
            
            
               a 92/260/EGK határozatnak megfelelően ideiglenes behozatal, és a 93/197/EGK határozatnak megfelelően Romániából származó, törzskönyvezett lovak állandó behozatala,
            
         
               —
            
            
               a 93/195/EGK határozatnak megfelelően a lóversenyre, lovassport-rendezvényekre vagy kulturális eseményekre szánt, törzskönyvezett lovak Romániába történő, ideiglenes kivitele utáni újrabehozatal,
            
         
               —
            
            
               a 94/467/EK határozatnak megfelelően a lófélék Romániából egy másik harmadik országba történő szállítása,
            
         
               —
            
            
               a 2004/211/EK határozat 6. cikkének megfelelően a lófélék más harmadik országból Románia területén keresztül az Európai Közösségbe történő szállítása,
            
         
               —
            
            
               a 2. cikknek megfelelően közvetlenül vágásra szánt lófélék szállítmányainak behozatala,
            
         
               —
            
            
               a 3. cikknek megfelelően a tenyésztésre és termelésre szánt lófélék állandó behozatala.
            
         2. cikk
   A végső rendeltetési tagállamok a következő feltételek mellett engedélyezik a Romániából származó, közvetlenül vágásra szánt lófélék behozatalát:
   
               1.
            
            
               az állatok szállítmányát az e határozat I. mellékletének megfelelően kitöltött állategészségügyi bizonyítvány kíséri, amelyet a romániai központi illetékes hatóság záradékkal lát el,
            
         
               2.
            
            
               a bal elülső patán a legalább 3 cm-es, égetett „S” -en túlmenően mindegyik állatot megjelölik egy, az ISO 11784 és az ISO 11785 szabványnak megfelelő, beültethető elektronikus azonosítóval (transzponderrel), amelyet a nyak bal oldalának felső-középső részébe ültetnek,
            
         
               3.
            
            
               mindegyik állatot az e határozat II. mellékletének megfelelő azonosítási okmány azonosítja és kíséri, amely feltünteti különösképpen a 2. bekezdésben említett elektronikus azonosító számát és a beültetés helyét,
            
         
               4.
            
            
               az 1. bekezdésben említett bizonyítvány alapján előírt laboratóriumi vizsgálatokat olyan mintákon, amelyek a 2. bekezdésben említett elektronikus azonosító által kijelzett számra való hivatkozással egyértelműen beazonosíthatók, a rendeltetési tagállam által jóváhagyott laboratórium elvégezte. A laboratórium által igazolt vizsgálati eredmények mellékelten találhatók az állatokat kísérő állategészségügyi bizonyítvány mellett.
            
         3. cikk
   A végső rendeltetési tagállamok a következő feltételek mellett engedélyezik a Romániából származó, tenyésztésre és termelésre szánt lófélék behozatalát:
   
               1.
            
            
               mindegyik állatot e határozat III. melléklete szerint helyesen kitöltött állategészségügyi bizonyítvány kíséri, amelyet a romániai központi illetékes hatóság záradékkal lát el,
            
         
               2.
            
            
               mindegyik állatot megjelölik egy, az ISO 11784 és az ISO 11785 szabványnak megfelelő, beültethető elektronikus azonosítóval (transzponderrel), amelyet a nyak bal oldalának felső-középső részébe ültetnek,
            
         
               3.
            
            
               mindegyik állatot az e határozat II. mellékletének megfelelő azonosítási okmány azonosítja és kíséri, amely feltünteti különösképpen a 2. bekezdésben említett elektronikus azonosító számát és a beültetés helyét,
            
         
               4.
            
            
               az 1. bekezdésben említett bizonyítvány alapján előírt laboratóriumi vizsgálatokat olyan mintákon, amelyek a 2. bekezdésben említett elektronikus azonosító által kijelzett számra való hivatkozással egyértelműen beazonosíthatók, a rendeltetési tagállam által jóváhagyott laboratórium elvégezte. A laboratórium által igazolt vizsgálati eredmények mellékelten találhatók az állatot kísérő állategészségügyi bizonyítvány mellett.
            
         4. cikk
   (1)   A 91/496/EGK irányelv 4. cikkében a Közösségbe történő beléptetésre előírt ellenőrzéseket végző tagállamok nem tagadják meg a következő szállítmányok közösségi területre történő belépését:
   
               a)
            
            
               a 2. cikkben meghatározott feltételeknek, különösen az olvasható elektronikus azonosító követelményének maximálisan eleget tevő, közvetlenül vágásra szánt lófélék szállítmánya, feltéve ha a rendeltetési tagállam illetékes hatósága e szállítmány elfogadásáról és legalább a 2. cikk (1) bekezdésében említett bizonyítvány 1., 2., 5., 6., és 8.5. pontja részleteiről tájékoztatja az Európai Közösség területére történő belépésnél található állategészségügyi határállomást;
            
         
               b)
            
            
               a 3. cikkben meghatározott feltételeknek eleget tévő, tenyésztésre és termelésre szánt lófélék, feltéve ha a végső rendeltetési tagállam illetékes hatósága az ilyen behozatalok általános elfogadásáról tájékoztatja az Európai Közösség területére történő belépésnél található állategészségügyi határállomásáért felelős tagállam illetékes hatóságát.
            
         (2)   A lófélék Közösségbe történő beléptetésére előírt ellenőrzésekért felelős tagállam illetékes hatósága legkésőbb minden hónap 25-én minden érintett belépési pontra vonatkozóan a IV. melléklet formátumának megfelelő jelentést bocsát a Bizottság rendelkezésére, amely tartalmazza az előző hónapban elvégzett ellenőrzéseket és az észlelt állategészségügyi, ill. állatjólléti hiányosságok orvoslására tett intézkedéseket.
   5. cikk
   (1)   A 2. és 3. cikkben említett, a lófélék rendeltetési tagállamának illetékes hatósága a következőket biztosítja:
   
               a)
            
            
               a 2. cikknek megfelelően importált, közvetlenül vágásra szánt lófélék egyenesen a rendeltetési hely vágóhídjára érkeznek, ahol 72 órán belül és legkésőbb 5 nappal a Közösségbe való érkezést követően levágásra kerülnek;
            
         
               b)
            
            
               a beültethető azonosítókat (transzpondereket) a rendeltetési hely vágóhídján hivatalos felügyelet mellett eltávolítják és megsemmisítik; ellenőrzési célból a vágóhíd üzemeltetői havi jelentést bocsátanak az illetékes hatóság rendelkezésére, amely minden állat esetében feltünteti az állategészségügyi bizonyítvány számát, az állat levágásának a napját és a bizonyítványokban említett transzponderek megsemmisítésének a napját;
            
         
               c)
            
            
               a 3. cikknek megfelelően importált, tenyésztésre és termelésre szánt lófélék a rendeltetési tagállamba történő belépést követő első 30 napon a 2. cikk (1) bekezdésében említett állategészségügyi bizonyítványban feltüntetett rendeltetési állattartó telepen maradnak, hacsak a 2000/68/EK határozatnak megfelelően azonosított állatot az illetékes hatóság felelősségére azonnali vágás céljából át nem szállítják a vágóhídra.
            
         (2)   A rendeltetési tagállam illetékes hatósága a vágóhídra történő érkezés vagy az (1) bekezdés c) pontjában említett rendeltetési állattartó telepen történő tartózkodás során a következő intézkedéseket hajtja végre:
   
               a)
            
            
               az állatok azonosításának igazolása;
            
         
               b)
            
            
               állategészségügyi és állatjólléti vizsgálat;
            
         
               c)
            
            
               az e határozat I. és III. mellékletében szereplő állategészségügyi bizonyítványoknak megfelelően előírt laboratóriumi vizsgálatok szúrópróbaszerű megismétlése;
            
         
               d)
            
            
               olyan esetekben, amikor a c) pontnak megfelelően elvégzett vizsgálatok a 2. cikk (1) bekezdésében és a 3. cikk (1) bekezdésében említett bizonyítványokban található nyilatkozatnak ellentmondó eredményeket hoznak, az első vizsgálatot elvégző laboratórium által legalább két hónapig megőrzendő ellenmintákon el kell végezni a minták eredetét igazoló kötelező genetikai vizsgálatot.
            
         (3)   A vágóhidakra előírt ellenőrzésekért felelős tagállam illetékes hatósága legkésőbb minden hónap 25-én minden érintett belépési pontra vonatkozóan az V. melléklet formátumának megfelelő jelentést bocsát a Bizottság rendelkezésére, amely tartalmazza az előző hónapban elvégzett vizsgálatokat és az észlelt állategészségügyi, ill. állatjólléti hiányosságok orvoslására tett intézkedéseket.
   6. cikk
   A tagállamok meghoznak minden szükséges intézkedést, adott esetben jogi rendelkezést is hoznak annak biztosítása érdekében, hogy az e határozat 2. és 3. cikkének megfelelően a Romániából származó lófélék behozatalához kapcsolódó adminisztratív eljárások – beleértve bármilyen szükséges laboratóriumi vizsgálatot – költségeit teljes mértékben az importőr viselje.
   7. cikk
   Ezt a határozatot 2004. december 23-tól kell alkalmazni.
   8. cikk
   Ennek a határozatnak a tagállamok a címzettjei.
   
      Kelt Brüsszelben, 2004. november 29-én.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 268., 1991.9.24., 56. o. A legutóbb a 2003-as csatlakozási okmánnyal módosított irányelv.
   
      (2)  HL L 224., 1990.8.18., 42. o. A legutóbb a 2004/68/EK irányelvvel (HL L 139., 2004.4.30., 320. o.) módosított irányelv. Helyesbítés az irányelvhez (HL L 226., 2004.6.25., 128. o.).
   
      (3)  HL L 73., 2004.3.11., 1. o.
   
      (4)  HL L 130., 1992.5.15., 67. o. A legutóbb a 2004/241/EK határozattal (HL L 74., 2004.3.12., 19. o.) módosított határozat.
   
      (5)  HL L 86., 1993.4.6., 1. o. A legutóbb a 2004/211/EK határozattal (HL L 73., 2004.3.11., 1. o.) módosított határozat.
   
      (6)  HL L 86., 1993.4.6., 7. o. A legutóbb a 2003-as csatlakozási okmánnyal módosított határozat.
   
      (7)  HL L 86., 1993.4.6., 16. o. A legutóbb a 2004/241/EK határozattal (HL L 74., 2004.3.12., 19. o.) módosított határozat.
   
      (8)  HL L 190., 1994.7.26., 28. o. A legutóbb a 2001/662/EK határozattal (HL L 232., 2001.8.30., 28. o.) módosított határozat.
   
      (9)  HL L 23., 2000.1.28., 72. o.
   
      I. MELLÉKLET
      
         
      
         
      
         
      
         
   
   
      II. MELLÉKLET
      AZONOSÍTÁSI OKMÁNY
      
         
   
   
      III. MELLÉKLET
      
         
      
         
      
         
      
         
   
   
      IV. MELLÉKLET
      A 4. cikk (2) bekezdésében említett jelentés az állategészségügyi határállomásokról
      Tagállam: …
      Az állategészségügyi határállomás neve: …
      Év: … Hónap: …
      
                  A behozatalra szánt lófélék száma
               
               
                  Szabálysértések száma (a lófélék számában megadva)
               
            
                  A dokumentációs ellenőrzés során
               
               
                  Az azonosítás során
               
               
                  A fizikai ellenőrzés során
               
            
                  az állat egészsége
               
               
                  az állat jólléte
               
            
                   
               
               
                   
               
               
                   
               
               
                   
               
               
                   
               
            
   
      V. MELLÉKLET
      Az 5. cikk (3) bekezdésében említett jelentés a tagállamok részéről
      Tagállam: …
      Év: … Hónap: …
      
                  Megérkezett lófélék száma (1)
                  
               
               
                  A rendeltetési helyen ellenőrzőtt lófélék száma
               
               
                  Azonosítás
               
               
                  Összehasonlító vizsgálat
               
               
                  Genetikai igazolások
               
               
                  Állatjólléti ellenőrzések
               
            
                  Összesen
               
               
                  nem felel meg
               
               
                  Összesen
               
               
                  nem felel meg
               
               
                  Összesen
               
               
                  nem felel meg
               
               
                  Összesen
               
               
                  nem felel meg
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         (1)  Ez a szám azon lovak számát jelenti, amelyeket a rendeltetési tagállamokba a TRACE- vagy ANIMO-rendszeren keresztül elküldésre bejelentettek.